
Vizuális hologramok és generatív geometrikus művészet

Kulcsszavak: generatív művészet; holografikus installáció; molnár vera; intermediális művészet; digitális vizualizáció
A projekt a generatív geometrikus művészet és Molnár Vera munkássága előtt tiszteleg. Az „Anyám levelei” sorozat inspirációjára Molnár hangját használtam alapként, amelyet a TouchDesigner program segítségével parametrizáltam, torzítottam és vizualizáltam. Az így létrejött digitális tartalmat projection net technikával holografikus installációvá alakítottam, így megteremtve a múlt és jelen közötti párbeszédet. A hang, mint alap, a változó idő és emlékek dinamikáját tükrözi, miközben Molnár egyedi művészeti örökségét idézi meg. Az elkészült installáció a generatív geometrikus művészet mai eszközeivel való újraértelmezését és tiszteletadását jelenti, egyfajta kísérleti módon összekapcsolva a múltat és a kortárs technológiai megoldásokat. A végeredmény egy modern tisztelgés Molnár Vera öröksége előtt, amely az emberi emlékek, kapcsolatok és a művészet időbeli dimenzióit újraértelmezi.




